open-index/open-wikipedia-markdown huggingface dataset:
உரோடீசியா

**உரோடீசியா** (* Rhodesia* ),  1970 முதல் அதிகாரப்பூர்வமாக  **உரோடீசியா குடியரசு** என அழைக்கப்படும் இது தெற்கு ஆப்ரிக்காவில் 1965 முதல் 1979 வரை அங்கீகரிக்கப்படாத மாநிலமாக இருந்தது. இது நவீன சிம்பாப்வேக்கு சமமான பிரதேசமாகும். 1923இல் பொறுப்பான அரசாங்கத்தை அடைந்ததிலிருந்து சுயாட்சியாக இருந்த தெற்கு ரோடீசியாவின் பிரித்தானிய குடியேற்றத்தின் நடைமுறை மாநிலமாக ரோடீசியா இருந்தது. நிலத்தால் சூழப்பட்ட நாடான உரோடீசியா தெற்கே தென்னாப்பிரிக்கா, தென்மேற்கில் பெச்சுவானாலாந்து (பின்னர் போட்சுவானா ), வடமேற்கில் சாம்பியா (முன்னர் வடக்கு உரோடீசியா ) கிழக்கில் மொசாம்பிக் ( 1975 வரை போர்த்துகீசிய மாகாணம் ) எல்லையாக இருந்தது. 1965 முதல் 1979 வரை, ஐரோப்பிய வம்சாவளி மற்றும் கலாச்சாரத்தின் வெள்ளை சிறுபான்மையினரால் ஆளப்படும் ஆப்பிரிக்க கண்டத்தில் உள்ள இரண்டு சுதந்திர மாநிலங்களில் உரோடீசியாவும் ஒன்றாகும், மற்றொன்று தென்னாப்பிரிக்கா .

19 ஆம் நூற்றாண்டின் பிற்பகுதியில், தென்னாபிரிக்கக் குடியரசின் வடக்கே உள்ள பகுதி செசில் ரோட்சு தலைமையிலான பிரிட்டிசு தென்னாப்பிரிக்கா நிறுவனத்திற்கு பட்டயமாக வழங்கப்பட்டது. ரோட்சும் அவரது முன்னோடி படை வரிசையும் 1890இல் வடக்கு நோக்கி அணிவகுத்துச் சென்று, நிறுவனம் 1920களின் முற்பகுதி வரை ஆட்சி செய்யும் ஒரு பெரிய பிரதேசத்தை கைப்பற்றியது. 1923இல், நிறுவனத்தின் சாசனம் ரத்து செய்யப்பட்டது. தெற்கு உரொடீசியா சுய-அரசை அடைந்தது. மேலும், ஒரு சட்டமன்றத்தையும் நிறுவியது. 1953 மற்றும் 1963க்கு இடையில், தெற்கு உரொடீசியா வடக்கு ரொடீசியா , நியாசலாந்துடன் ரோடீசியா மற்றும் நியாசலாந்தின் கூட்டமைப்பில் இணைந்தது.
## விளையாட்டுகள்
ரோடீசியா ஐக்கிய இராச்சியத்தின் முன்னாள் குடியேற்றப் பகுதியாக இருந்ததால், ஆக்கிய இராச்சியத்தில் பிறந்த அனைத்து விளையாட்டுகளும் உரோடீசியாவில் கணிசமான புகழ் பெற்றன. குறிப்பாக துடுப்பாட்டம், ரக்பி, கால்பந்து, வலைப் பந்தாட்டம், குழிப்பந்தாட்டம், டென்னிசு, புல்வெளி கிண்ணங்கள், வளைதடிப் பந்தாட்டம் போன்றவை. அண்டை நாடான தென்னாப்பிரிக்காவைப் போலவே, உரொடீசியாவும் பொதுநலவாய உறுப்பு நாடுகளுக்கு எதிராக போட்டியிடுவதற்கும் பங்கேற்பதற்கும் தடை விதிக்கப்பட்டது.

## குறிப்புகள்
 

## மேற்கோள்கள்

## மேலும் படிக்க
*
* Michel, Eddie. *The White House and White Africa: Presidential Policy toward Rhodesia during the UDI Era, 1965-1979*. New York: Routledge, 2018. 
*
*
*
*
*
* Watts, Carl Peter. *Rhodesia's Unilateral Declaration of Independence: An International History* (Palgrave Macmillan, 2012).
## வெளி இணைப்புகள்

*Rhodesian Bush War historical research / discussion forum
*The Viscount disasters of 1978 and 1979 
*Ironing the lawn in Salisbury – the last days of Rhodesia (The Guardian)
*1975 BBC report on the failure of negotiations between the Rhodesian government and the black nationalists
*The Brookings Institution : Managing Ethnic Conflict in Africa – Rhodesia/Zimbabwe
*Selby, Angus (2006) "Commercial Farmers and the State: Interest Group Politics and Land Reform in Zimbabwe, 1890–2005", PhD Thesis, Oxford University
*Rhodesia Roll of Honour – Those who died in defence of UDI
*Rhodesian aviation and comment
*Window on Rhodesia - history archive
### ஒலியும் ஒளியும்
*Audio of Ian Smith's radio address announcing UDI
*
*
*

பகுப்பு:முன்னாள் நாடுகள்
பகுப்பு:முன்னாள் குடியரசுகள்
பகுப்பு:ஆபிரிக்காவின் முன்னாள் நாடுகள்
பகுப்பு:இலத்தீன் வார்த்தைகளைக் கொண்ட கட்டுரைகள்
2022 பஞ்சாப் சட்டமன்றத் தேர்தல்

**2022 பஞ்சாப் சட்டமன்றத் தேர்தல்**  (**2022 Punjab Legislative Assembly elections**) இந்தியாவின் 16-ஆவது பஞ்சாப் சட்டமன்றத்திற்கு  117 உறுப்பினர்களை தேர்ந்தெடுப்பதற்கு ஒரே கட்டமாக 20 பிப்ரவரி 2022 அன்று தேர்தல் நடைபெற்றது. வாக்குகள் எண்ணிக்கை 10 மார்ச் 2022 அன்று நடைபெற்றது.

## பின்னணி மற்றும் மேலோட்டம்
2017 பஞ்சாப் சட்டமன்றத் தேர்தலில் இந்திய தேசிய காங்கிரசு கட்சி பெரும்பான்மை பலத்தில் வெற்றி பெற்று ஆட்சியைக் கைப்பற்றி அரசு அமைத்தது. தற்போது பஞ்சாப் சட்டமன்றத்தின் பதவிக் காலம் 23 மார்ச் 2022 நாளுடன் முடிவடைகிறது. 
## தேர்தல் அட்டவணை
இந்தியத் தேர்தல் ஆணையம் 8 சனவரி 2022 அன்று பஞ்சாப் உள்ளிட்ட 5 மாநிலங்களின் சட்டமன்றத் தேர்தல் அட்டவணையை அறிவித்தது.

## தேர்தலுக்கு முந்தைய கருத்துக்கணிப்புகள்
பஞ்சாப் சட்டமன்றத் தேர்தலில் ஆம் ஆத்மி கட்சி பெரும்பான்மையான தொகுதிகளைக் கைப்பற்றி ஆட்சி அமைக்கும் எனக்கருத்துக் கணிப்புகள் கூறுகிறது. இரண்டாம் இடத்தில் இந்திய தேசிய காங்கிரசு மற்றும் மூன்றாம் இடத்தில் சிரோமணி அகாலி தளம், நான்காம்  இடத்தில் பஞ்சாப் லோக் காங்கிரஸ் கூட்டணி இருக்கும் எனக்க்கருத்துக் கணிப்புகள் தெரிவிக்கிறது.
## முக்கிய வேட்பாளர்கள்
* 18 சனவரி 2022 அன்று ஆம் ஆத்மி கட்சியின் சார்பாக முதலமைச்சர் வேட்பாளராக பகவந்த் மான் அறிவிக்கப்பட்டுள்ளார்.

## கூட்டணி நிலவரம்
### 

### 

### 

### 

### 

### 

## தேர்தல் முடிவுகள்
10 மார்ச் 2022 அன்று மொத்தம் உள்ள 117 தொகுதிகளுக்கும் வாக்குகள் எண்ணப்பட்டு, முடிவுகள் அறிவிக்கப்பட்டது. ஆம் ஆத்மி கட்சி 92 தொகுதிகளையும், இந்திய தேசிய காங்கிரசு 18 தொகுதிகளையும், சிரோமணி அகாலி தளம் 3 தொகுதிகளையும், பாரதிய ஜனதா கட்சி 2 தொகுதிகளையும், பகுஜன் சமாஜ் கட்சி 1 தொகுதியையும், சுயேட்சை 1 தொகுதியிலும் வெற்றி  பெற்றனர். இத்தேர்தலில்  முன்னாள் முதல்வர்கள்  சரண்ஜித் சிங் சன்னி, அமரிந்தர் சிங் மற்றும் பிரகாஷ் சிங் பாதல் ஆகியோர் தோல்வி அடைந்தனர். மேலும் பஞ்சாப் மாநில காங்கிரஸ் தலைவர் நவ்ஜோத் சிங் சித்து மற்றும் சிரோமணி அகாலி தளம் தலைவர் **சுக் பீர் சிங் பாதல்** ஆகியோர் தோல்வி அடைந்தனர்.

இதன் மூலம் பஞ்சாப்பில் ஆம் ஆத்மி கட்சியின் ஒருங்கிணைப்பாளர் பகவந்த் மான் தலைமையில் முதன்முறையாக ஆட்சியை கைப்பற்றியது. 16 மார்ச் 2022 அன்று  பகவந்த் மான் பஞ்சாப் மாநிலத்தின் 17வது முதலமைச்சராக பதவியேற்றார்.

## இதனையும் காண்க
* பஞ்சாப் சட்டமன்றத் தேர்தல், 2017
* 2022 உத்தரப் பிரதேச சட்டமன்றத் தேர்தல்
* 2022 உத்தராகண்ட் சட்டமன்றத் தேர்தல்
* 2022 கோவா சட்டமன்றத் தேர்தல்
* 2022 மணிப்பூர் சட்டமன்றத் தேர்தல்
* 2022 இந்திய மாநிலங்களின் சட்டமன்றத் தேர்தல்கள்

## மேற்கோள்கள்

பகுப்பு:2022 நிகழ்வுகள்
பகுப்பு:இந்திய பஞ்சாபின் சட்டமன்றம்
பகுப்பு:பஞ்சாப் சட்டமன்றத் தேர்தல்கள்
பகுப்பு:2022 இந்திய மாநிலங்களின் சட்டமன்றத் தேர்தல்கள்
பகுப்பு:2022 இல் இந்தியா
பகுப்பு:2022 தேர்தல்கள்
நியோடிமியம்(III) சல்பேட்டு

**நியோடிமியம்(III) சல்பேட்டு** (*Neodymium(III) sulfate*) என்பது Nd2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
 
## தயாரிப்பு
நியோடிமியமும் கந்தக அமிலமும் சேர்ந்து வினைபுரிந்து நியோடிமியம்(III) சல்பேட்டு உருவாகிறது.

## இயற்பியல் பண்புகள்
நியோடிமியம்(III) சல்பேட்டின் எண்ணீரேற்று வடிவம் ஊதா-சிவப்பு நிறப் படிகங்களாகக் காணப்படுகிறது. ஒற்றை சாய்வு படிகக் கட்டமைப்பில் காணப்படும் இச்சேர்மம் தண்ணீரில் மிதமான அளவுக்கு கரைகிறது.  

## பயன்கள்
கண்ணாடித் தொழிற்சாலையில் நியோடிமியம்(III) சல்பேட்டு பயன்படுத்தப்படுகிறது. தண்ணீரை சுத்திகரிக்க பயன்படுத்தப்படலாம் என்றாலும் இதன் அரிதான தன்மை காரணமாக பயன்படுத்தப்படுவதில்லை.
## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:சல்பேட்டுகள்
2022 உத்தராகண்ட சட்டப் பேரவைத் தேர்தல்

**2022 உத்தராகண்ட சட்டப் பேரவைத் தேர்தல்**, இந்தியாவின் வடக்கில் உள்ள உத்தராகாண்டம் மாநிலத்தின் சட்டமன்றத்தின் மொத்தமுள்ள 70 தொகுதிகளுக்கான தேர்தல் 14 பிப்ரவரி, 2022 அன்று ஒரே கட்டமாக நடைபெற உள்ளதாக இந்தியத் தேர்தல் ஆணையம் 8 சனவரி, 2022 அன்று அறிவித்தது. வாக்கு எண்ணிக்கை 10 மார்ச், 2022 அன்று நடைபெற்றது.

## பின்னணி
உத்தரகாண்ட் சட்டமன்றத்தின் பதவிக்காலம் 23 மார்ச், 2022 அன்று நிறைவடைகிறது. 2017 உத்தரகாண்ட் சட்டமன்றத் தேர்தல் பிப்ரவரி, 2017-ஆம் ஆண்டில் நடைபெற்றது. தேர்தலில் பாரதிய ஜனதா கட்சி பெரும்பான்மையான இடங்களில் வெற்றி பெற்று திரிவேந்திர சிங் ராவத் தலைமையில் ஆட்சி அமைத்தது.
## தேர்தல் அட்டவணை
இந்தியத் தேர்தல் ஆணையம் 8 சனவரி 2022 அன்று தேர்தல் அட்டவணையை வெளியிட்டது.

## தேர்தல் முடிவுகள்
10 மார்ச், 2022 அன்று மொத்தமுள்ள 70 தொகுதிகளுக்கும் வாக்கு எண்ணிக்கை நடத்தப்பட்டது. வாக்கு எண்ணிக்கை முடிவில் பாரதிய ஜனதா கட்சி 47 தொகுதிகளையும், இந்திய தேசிய காங்கிரசு 19 தொகுதிகளையும், பகுஜன் சமாஜ் கட்சி 2 தொகுதிகளையும், சுயேட்சைகள் 2  தொகுதிகளையும் கைப்பற்றினர். 
இதன் மூலம் பாரதிய ஜனதா கட்சி தொடர்ந்து ஆட்சியை தக்க வைத்துக் கொண்டது.

இத்தேர்தலில் இந்திய தேசிய காங்கிரசு கட்சியின் முன்னாள் முதலமைச்சர் ஹரீஷ் ராவத் மற்றும் பாரதிய ஜனதா கட்சியின்  முதலமைச்சர் புஷ்கர் சிங் தாமி தோல்வி கண்டனர்.

இருப்பினும்  புஷ்கர் சிங் தாமி, உத்தரகாண்ட் பாரதிய ஜனதா கட்சியின் சட்டமன்றத் தலைவராக தேர்வு செய்யப்பட்டார்.23 மார்ச், 2022 அன்று புஷ்கர் சிங்  தாமி இரண்டாவது முறையாக உத்தரகாண்ட் முதலமைச்சராக பதவியேற்றார். 

## இதனையும் காண்க

* உத்தராகண்ட சட்டமன்றத் தேர்தல், 2017
* 2022 இந்திய மாநிலங்களின் சட்டமன்றத் தேர்தல்கள்
* 2022 உத்தரப் பிரதேச சட்டமன்றத் தேர்தல்
* 2022 பஞ்சாப் சட்டமன்றத் தேர்தல்
* 2022 கோவா சட்டமன்றத் தேர்தல்
* 2022 மணிப்பூர் சட்டமன்றத் தேர்தல்

## மேற்கோள்கள்

பகுப்பு:உத்தராகண்ட மாநில சட்டப் பேரவைத் தேர்தல்கள்
பகுப்பு:2022 நிகழ்வுகள்

பகுப்பு:2022 இந்திய மாநிலங்களின் சட்டமன்றத் தேர்தல்கள்
பகுப்பு:2022 இல் இந்தியா
பகுப்பு:2022 தேர்தல்கள்
பிளான்போர்டு பழந்தின்னி வௌவால்

**பிளான்போர்டு பழந்தின்னி வௌவால்** (*Blanford's fruit bat*)(*இசுபேரியசு பிளான்போர்டி*) *என்பது* மலைப்பகுதியில் காணப்படும் பெரும் வௌவால் சிற்றினம் ஆகும். இது தெற்கு மற்றும் தென்கிழக்கு ஆசியாவின் பல நாடுகளில் காணப்படுகிறது.

## வகைபாட்டியல்
பிளான்போர்டு பழந்தின்னி வௌவால் குறித்து இங்கிலாந்து விலங்கியல் அறிஞர் ஓல்ட்பீல்டு தாமசு 1891-ல் புதிய சிற்றினமாக விவரித்தார். இவர் இதனை *சையனாப்பிடரசு* பேரினத்தில் சேர்த்தார்*.* *பிளான்போர்டு* என்ற இதன் குறிப்பிட்ட அடைமொழியானது இங்கிலாந்து இயற்கை ஆர்வலர் வில்லியம் தாமசு பிளான்போர்டின் பெயராகும்.

1906ஆம் ஆண்டில், அமெரிக்க விலங்கியல் நிபுணர் கெரிட் சுமித் மில்லர் *இசுபேரியசு* என்ற புதிய பேரினத்தை முன்மொழிந்தார். இப்பேரினத்தின் கீழ் *சையனாப்பிடரசு பிளான்போர்டியின் பண்புகளான கால்கர்* மற்றும் வெட்டுப்பல் தனித்துவ வளர்ச்சியின் அடிப்படையில் சேர்க்கப்பட்டது.

## வரம்பும் வாழிடமும்
பூட்டான், சீனா, இந்தியா, மியான்மர், நேபாளம், தாய்லாந்து மற்றும் வியட்நாம் உட்பட தெற்கு மற்றும் தென்கிழக்காசியாவின் பல நாடுகளில் இது காணப்படுகிறது. 2010இல், பிளான்போர்டு பழந்தின்னி வௌவால் முதல் முறையாக லாவோஸில் ஆவணப்படுத்தப்பட்டது. இது கடல் மட்டத்திற்கு 308–2,710 மீ (1,010–8,891 அடி) மேல் காணப்படும்.

## பாதுகாப்பு
2008-ல், பிளான்போர்டு பழந்தின்னி வௌவால் பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாகப் பட்டியலிடப்பட்டது. இதன் புவியியல் வரம்பு மற்றும் மறைமுகமாக அதிக எண்ணிக்கை காரணமாக இம்முடிவு எடுக்கப்பட்டது. மேலும் எவ்வித பெரிய அச்சுறுத்தல்களையும் பட்டியலிடவில்லை. ஆனால் லாவோஸில் இதன் முதல் பதிவு சந்தை ஒன்றில் மாமிசமாக விற்கப்பட்டது குறிப்பிடப்பட்டுள்ளது.

## மேற்கோள்கள்

பகுப்பு:வௌவால்கள்
கெரிட் சுமித் மில்லர்

**கெரிட் சுமித் மில்லர்** (*Gerrit Smith Miller*)(திசம்பர் 6, 1869 &#x2013; பிப்ரவரி 24, 1956) என்பவர் அமெரிக்க விலங்கியல் மற்றும் தாவரவியலாளர் ஆவார் .

## கல்வியும் பணியும்
மில்லர் 1869-ல் நியூயார்க்கில் உள்ள பீட்டர்போரோவில் பிறந்தார். இவர் 1894-ல் ஆர்வர்டு பல்கலைக்கழகத்தில் பட்டம் பெற்றார்.  அமெரிக்காவின் விவசாயத் துறையில் கிளின்டன் ஹார்ட் மெரியமின் கீழ் பணியாற்றினார். இவர் 1898ஆம் ஆண்டில் வாஷிங்டனில் உள்ள அமெரிக்க ஐக்கிய நாடுகளின் தேசிய அருங்காட்சியகத்தில் பாலூட்டி பிரிவின் உதவிக் கண்காணிப்பாளராக ஆனார். 1909 முதல் 1940 வரை மில்லர் சிமித்சோனிய நிறுவனத்தில் உயிரியல் துறையில் இணைந்து பணியாற்றினார். 1906-ல் மில்லர் பிரான்சு, எசுப்பானியா மற்றும் டான்ஜியர் ஆகிய நாடுகளுக்கு மாதிரிகள் சேகரிக்கும் பயணமாகச் சென்றார்.

## மனித பரிணாம ஆய்வு
1915ஆம் ஆண்டில், இவர் பில்டவுன் மனிதனுடன் தொடர்புடைய மாதிரிகளின் வார்ப்புகளின் ஆய்வுகளின் முடிவுகளை வெளியிட்டார். இதன் மூலம் தாடை புதை படிவ குரங்கிலிருந்தும் மண்டை ஓடு நவீன மனிதனிடமிருந்து வந்தது என்றும் முடிவு செய்தார்.

## விருது
பிலடெல்பியாவின் இயற்கை அறிவியல் கழகம் 1934ஆம் ஆண்டு இலிடி விருதினை இவருக்கு வழங்கியது.

## மேற்கோள்கள்

## வெளி இணைப்புகள்
* 
* 
* 
* Finding Aid to Gerrit Smith Miller Jr. Papers,  at the Smithsonian Institution Archives

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1956 இறப்புகள்
பகுப்பு:1869 பிறப்புகள்
பகுப்பு:விலங்கியலாளர்கள்
வெள்ளை வயிற்று எலி

**வெள்ளை வயிற்று எலி** (*White-bellied rat*)(*நிவிவென்டர் நிவிவென்டர்*) என்பது முரிடே குடும்பத்தில் உள்ள கொறிக்கும் இனமாகும்.

இது இந்தியா, நேபாளம் மற்றும் பாகிஸ்தான் ஆகிய நாடுகளில் காணப்படுகிறது.

## மேற்கோள்கள்

பகுப்பு:எலிகள்
பிரம்மா வெள்ளை வயிறு எலி

**பிரம்மா வெள்ளை-வயிறு எலி** (*Brahma white-bellied rat*)(*நிவிவென்டர் பிரம்மா*) என்பது முரிடே குடும்பத்தில் உள்ள கொறிக்கும் சிற்றினமாகும்.  இது வடகிழக்கு இந்தியா, வடக்கு மியான்மர் மற்றும் தென்மேற்கு சீனாவில் (யுன்னான்) காணப்படுகிறது. இது கடல் மட்டத்திலிருந்து  உயரத்தில் உள்ள பல்வேறு வன வாழ்விடங்களில் வாழ்கிறது.

## மேற்கோள்கள்

பகுப்பு:எலிகள்
இரண்டாம் யுவராசதேவன்

**இரண்டாம் யுவராசதேவன்** (*Yuvarajadeva*; ஆட்சிக் காலம் 980-990 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் மேலைச் சாளுக்கியர்களுடன் திருமண உறவுகளை ஏற்படுத்க் கொண்டான். மேலும் அவர்களின் போட்டியாளரான பரமார அரசன் வாக்பதி முஞ்சாவால் தோற்கடிக்கப்பட்டான்.

## ஆரம்ப கால வாழ்க்கை
யுவராசதேவன் சந்தேலர்களுக்கு எதிரான போரில் கொல்லப்பட்ட தனது மூத்த சகோதரன் மூன்றாம் சங்கரகனனுக்குப் பிறகு பதவியேற்றான்.

## ஆட்சி
யுவராசதேவனின் வழித்தோன்றலின் கரன்பெல் கல்வெட்டு, இவன் பல நாடுகளின் மீது படையெடுத்ததாகவும், கொள்ளையடிக்கப்பட்ட செல்வத்தை சோமநாதர் கோயிலுக்கு அளித்ததாகவும் கூறுகிறது. இவனது மூதாதையர் இரண்டாம் இலட்சுமணராசாவும் இதே போன்ற பணியை மேற்கொண்டிருந்தான். வரலாற்றாசிரியர் வி. வி. மிராசியின் கூற்றுப்படி, இவை வழக்கமான புகழ்ச்சிகள், அவை உண்மை விளக்கங்களாக எடுத்துக்கொள்ளப்படக்கூடாது.  காரன்பெல் கல்வெட்டு யுவராசதேவன் ஒருமுறை புலியுடன் போரிட்டு கொன்றதாக பெருமை கொள்கிறது. 

யுவராசதேவனின் சகோதரி போந்தாதேவி, மேலைச் சாளுக்கிய ஆட்சியாளனான இரண்டாம் தலைப்பனை மணந்தாள். தைலப்பனின் எதிரியான பரமார மன்னன் முஞ்சா, காலச்சூரி நாட்டின் மீது படையெடுத்து அவர்களின் தலைநகரான திரிபுரியை தாக்கினான். முஞ்சா யுவராசதேவனை தோற்கடித்தான். காலச்சூரி தளபதிகளையும் கொன்றான். மேலும் திரிபுரியில் "அவனது வாளை உயர்த்தினான்ர்" என்று பரமாரார்களின் உதய்பூர் கல்வெட்டு தெரிவிக்கிறது. முஞ்சா பின்னர் தைலப்பனால் தோற்கடிக்கப்பட்டு சிறைப் பிடிக்கப்பட்டான். பிற்கால சாளுக்கிய கல்வெட்டுகள் தைலப்பனின் வெற்றியை விவரிக்கும் போது அவனை "சேடி மன்னனை அழித்தவன்" என்றும் குறிப்பிடுகின்றன.

வி. வி. மிராசியின் கூற்றுப்படி, யுவராசதேவன் முஞ்சாவுக்கு எதிராக திரிபுரியைப் பாதுகாக்கும் போது கொல்லப்பட்டிருக்கலாம். மேலும் முஞ்சா பின்னர் தைலப்பனால் பின்வாங்க வேண்டிய கட்டாயம் ஏற்பட்டது. இவன் இறந்தபிறகு இவனது அமைச்சர்கள் இவனது மகனான இரண்டாம் கோகல்லனை திரிபுரியின் அரியணையில் அமர்த்தினர்.

## சான்றுகள்

### உசாத்துணை

* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
மூன்றாம் சங்கரகனன்

**மூன்றாம் சங்கரகனன்** (*Shankaragana III*, ஆட்சிக்காலம் 970-980 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் ஒரு பலவீனமான கூர்ஜர-பிரதிகார மன்னனைத் தோற்கடித்தான். மேலும் சந்தேலர்களுக்கு எதிரான போரில் இவன் இறந்ததாகத் தெரிகிறது.

## ஆட்சி
பொ.ச. 970ஆம் ஆண்டு காலச்சூரி மன்னன் இலட்சுமணராசாவுக்குப் பிறகு சங்கர்கனன் ஆட்சிக்கு வந்தான். சங்கரகனன் தனது அண்டை நாடுகளுக்கு எதிராக பகைமை உணர்வுடன் இருந்தான்.ஜபல்பூர் கல்வெட்டின் படி, இவன் சமகால கூர்ஜர-பிரதிகார அரசரை தோற்கடித்தான். ஒருவேளை இது விசயபாலனாக இருக்கலாம்.

சங்கரகனன் சந்தேலருக்கு எதிரான போரில் இறந்ததாகத் தெரிகிறது. விதிசா கல்வெட்டு ஒன்று சந்தேல அமைச்சன் வாசஸ்பதி  என்பவன் சேதி மன்னனையும் (சங்கரகனனுடன் அடையாளம் காணப்பட்டவன்), அவனது கூட்டாளியான சபர தலைவனையும் தோற்கடித்ததாக பெருமை கொள்கிறது. வாசஸ்பதி சந்தேல மன்னன் தங்காவின் சகோதரரான கிருஷ்ணப்பாவின் கீழ் பணிபுரிந்தவன். சுல்கி குடும்பத்தைச் சேர்ந்த நரசிம்மன் காலச்சூரி மன்னனின் மனைவிகளை விதவைகளாக மாற்றியதாக ஒரு மாசர் கல்வெட்டு கூறுகிறது. இது சந்தேலர்க்களுக்கு எதிரான போரில் சங்கரகனன் தோல்வியடைந்ததைக் குறிப்பிடுவதாகத் தெரிகிறது. 

சங்கரகனன் தனது இளைய சகோதரன் இரண்டாம் யுவராசதேவனுக்குப் பின் பதவியேற்றான். 

## சான்றுகள்

### உசாத்துணை

* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
சிரக்கூசா, சிசிலி

**சிரக்கூசா** (*Syracuse*, ( ;  ) என்பது  இத்தாலிய தீவான சிசிலியில் உள்ள ஒரு வரலாற்று நகரமாகும். இது இத்தாலிய மாகாணமான சைராகுசின் தலைநகரம் ஆகும். இந்த நகரம் இதன் செழுமையான கிரேக்க மற்றும் ரோமானிய வரலாறு, பண்பாடு, சுற்றுமாளிகையரங்கம், கட்டிடக்கலை ஆகியவற்றுக்கும்,  சிறந்த கணிதவியலாளரும், பொறியியலாளரான ஆர்க்கிமிடீஸ் பிறந்தத்தாகவும் சிறப்பாக அறியப்படுகிறது. 2,700 ஆண்டுகள் பழமையான இந்த நகரம் பண்டைய காலங்களில் நடுநிலக் கடல் உலகின் முக்கிய சக்திகளில் ஒன்றாக இருந்து பங்கு வகித்தது. சைராகுஸ் சிசிலி தீவின் தென்கிழக்கு மூலையில், அயோனியன் கடலுக்கு அருகில் சைராகுஸ் வளைகுடாவிற்கு அடுத்ததாக அமைந்துள்ளது. இது 2,000 மீட்டர் (6,600 அடி) உயரம் கொண்ட நிலப்பரப்பின் கடுமையான எழுச்சியில் அமைந்துள்ளது, ஆனால் நகரமோ பொதுவாக ஒப்பிடுகையில் மலைப்பாங்கானதாக இல்லை.

இந்த நகரம் பண்டைய கிரேக்க கொரிந்தியர்கள் மற்றும் தெனியன்ர்கள்  ஆகியோரால் நிறுவப்பட்டது. மேலும் மிகவும் சக்திவாய்ந்த நகர அரசாக மாறியது. சைராகுஸ் ஸ்பார்டா மற்றும் கொரிந்துடன் தொடர்புடையதாக இருந்து மாக்னா கிரேசியா முழுவதுமாக செல்வாக்கு செலுத்தியது. அதில் அது மிக முக்கியமான நகரமாக இருந்தது. இந்த நகரை சிசெரோ "மிகப்பெரிய கிரேக்க நகரம், அனைத்திலும் மிக அழகானது" என்று வர்ணித்தார்.  இது கிமு ஐந்தாம் நூற்றாண்டில் ஏதென்சுக்கு இணையாக இருந்தது. இது பின்னர்  உரோமைக் குடியரசு மற்றும் பைசாந்தியப் பேரரசின் ஒரு பகுதியாக மாறியது. பேரரசர் இரண்டாம் கான்ஸ்டன்சின் கீழ், இது பைசாந்தியப் பேரரசின் (663-669) தலைநகராக செயல்பட்டது. பின்னர் பலெர்மோ  சிசிலி இராச்சியத்தின் தலைநகராக முக்கிய இடத்தைப் பிடித்தது. இறுதியில், நேபிள்ஸ் இராச்சியத்துடன் இந்த ராஜ்யம் ஒன்றிணைக்கப்பட்டு 1860 இல் இத்தாலிய ஐக்கியத்தின்போது இத்தாலியின் ஒரு பகுதியாக ஆனது.

நவீன நாளில், இந்த நகரம் யுனெஸ்கோவால் உலக பாரம்பரிய தளமாக பாண்டலிகாவின் நெக்ரோபோலிசுடன் பட்டியலிடப்பட்டுள்ளது. மத்திய பகுதியில், நகரத்தில் சுமார் 125,000 மக்கள் வசிக்கின்றனர். விவிலியத்தில்  திருத்தூதர் பணிகள் புத்தகத்தில் 28:12 இல் பவுல் தங்கியிருந்ததைப் பற்றி சைராகஸ் குறிப்பிடப்பட்டுள்ளது.  நகரத்தின் காப்பாளர் புனிதர் லூசி ; இவர் சைராகுசில் பிறந்தார். இவரது திருவிழா நாளான, செயிண்ட் லூசி தினம், திசம்பர் 13 அன்று கொண்டாடப்படுகிறது.

## மேற்கோள்கள்

பகுப்பு:பண்டைய கிரேக்க நகர அரசுகள்
பகுப்பு:இத்தாலிய நகரங்கள்
பெரிய வெள்ளை வயிற்று எலி

**பெரிய வெள்ளை வயிற்று எலி** (*Large white-bellied rat*)(*நிவிவென்டர் எக்செல்சியர்*), என்பது **சிச்சுவான் நிவிவென்டர்** என்றும் அழைக்கப்படுகிறது. இது முரிடே குடும்பத்தில் உள்ள கொறிக்கும் சிற்றினமாகும். இது தென்மேற்கு சீனாவில் மட்டுமே காணப்படும் அகணிய உயிரியாகும். இது ஜியுசாய்கோ பள்ளத்தாக்கில் உள்ள சிச்சுவான் தேசிய இயற்கை காப்பகத்திலும், தென்மேற்கு சிச்சுவான், வடமேற்கு யுனான், மற்றும் யுன்னானின் அய்லோ மலைகளில் காணப்படுகிறது.

## மேற்கோள்கள்

*

பகுப்பு:எலிகள்
இரண்டாம் கோகல்லன்

**இரண்டாம் கோகல்லன்** (*Kokalla II*; ஆட்சிக் காலம் பொ.ச. 990-1015 ) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவனது குர்கி கல்வெட்டு, இவன் கூர்ஜர-பிரதிகாரர்கள், பாலர்கள், கமேலைச் சாளுக்கியர்களின் பிரதேசங்களைத் தாக்கியதாகக் கூறுகிறது.

## ஆரம்ப கால வாழ்க்கை
கோகல்லன், காலச்சூரி மன்னன் இரண்டாம் யுவராசதேவனின் மகனாவான். தனது தந்தையின் மரணத்திற்குப் பிறகு அரியணையில் அமர்த்தப்பட்டான்.

## ஆட்சி
கோகல்லனின் குர்கி கல்வெட்டு, மற்ற மன்னர்கள் இவனைப் பார்த்து பயந்தார்கள் என்று பெருமை பேசுகிறது: கூர்ஜர மன்னன் இமயமலையில் ஒளிந்து கொண்டான் எனவும், கௌட மன்னன் நீர் கோட்டையில் ஒளிந்தான் எனவும், குந்தள மன்னன் காட்டில் வாழ்ந்தான் எனவும் கூறுகிறது. இந்த கூற்றுக்கள், கோகல்லன் இந்த பிரதேசங்களை தாக்கியிருக்கலாம் என்பதைக் குறிக்கிறது: 

* கூர்ஜர அரசன் மூலராஜா அல்லது சாமுண்டராசனாக இருக்கலாம். இருப்பினும், காலச்சூரி கல்வெட்டு, இமயமலைப் பகுதி இவனது இராச்சிஜியத்தின் ஒரு பகுதியாக இருந்ததைக் குறிப்பிடுவதால், இவன் ஒரு பலவீனமான கூர்ஜர-பிரதிகார ஆட்சியாளராகவும், அநேகமாக இராச்சியபாலனாகவும் அடையாளம் காணப்படலாம். 

* கௌட மன்னனை பால மன்னன் மகிபாலனுடன் அடையாளம் காணலாம்.

* குந்தள மன்னனை மேலைச் சாளுக்கிய மன்னன் ஐந்தாம் விக்கிரமாதித்தனுடன் அடையாளம் காணலாம். கோகல்லனின் தந்தைவழி அத்தை சாளுக்கிய மன்னன் இரண்டாம் தைலப்பனை மணந்தாள். தைலப்பனின் மரணத்திற்குப் பிறகு சாளுக்கிய - காலச்சூரி உறவுகள் மோசமடைந்திருக்கலாம். 

கோகல்லனின் வழித்தோன்றலான யசகர்ணனின் ஜபல்பூர் மற்றும் கைரா கல்வெட்டுகள், கோகல்லன் நான்கு பெருங்கடல்களை அடையும் வரை நான்கு திசைகளிலும் நாடுகளை தாக்கியதாக பெருமை கொள்கிறது. இது வெறும் வழமையான பாராட்டு என்றே தோன்றுகிறது. 

பரமாரர்களின் உதய்பூர் கல்வெட்டு, அவர்களின் மன்னன் போஜன் ஒரு தோக்லாலாவை தோற்கடித்ததாக கூறுகிறது.  வரலாற்றாசிரியர் எஸ். கே. போஸ் தோக்லாலாவை இரண்டாம் கோகல்லனுடன் அடையாளப்படுத்துகிறார்.  கோகல்லனுக்குப் பிறகு அவனது மகன் கங்கேயதேவன் பதவியேற்றான். இவன் தனது ஆட்சியின் முதல் சில ஆண்டுகளில் போஜனின் ஆட்சியாளனாக பணியாற்றினான். 

## சான்றுகள்

### உசாத்துணை

* 
* 
* 
* 

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
சீன வெள்ளை வயிறு எலி

**சீன வெள்ளை வயிறு எலி** (*Chinese white-bellied rat*)(*நிவிவென்டர் கன்பூசியனசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது சீனாவில் பரவலாகக் காணப்படுகிறது. மேலும் வடக்கு மியான்மர், வடமேற்கு தாய்லாந்து மற்றும் வடமேற்கு வியட்நாமிலும் காணப்படுகிறது. இது வடக்கு லாவோஸிலும் காணப்படுகின்றது.

## மேற்கோள்கள்

பகுப்பு:எலிகள்
பெரிய புள்ளி புனுகுப்பூனை

**பெரிய புள்ளி புனுகுப்பூனை** (*Large-spotted civet*)(*விவேரா மெகாசுபிலா*) என்பது தென்கிழக்கு ஆசியாவில் காணப்படும் விவிரேடியா குடும்பத்தில் *விவேரா* பேரினத்தினைச் சார்ந்த புனுகுப்பூனையாகும். இது பன்னாட்டு இயற்கைப் பாதுகாப்புச் சங்கத்தினால் அருகிய இனமாக செம்பட்டியலில் சேர்க்கப்பட்டுள்ளது.

## சிறப்பியல்புகள்
போக்காக் பெரிய புள்ளி புனுகுப்பூனை பண்புகளை விவரித்தார். பெரிய புள்ளிகள் பல்வேறு நிறங்களில் வெள்ளி-பசுமை நிறத்திலிருந்து தங்க நிறத்தில் கருப்பு அல்லது பழுப்பு வண்ணத்தில் சிறிய புள்ளிகளுடன் தோள்பட்டைக்குப் பின்னால் காணப்படும். வாலில் வெள்ளை பட்டைகள் பெரும்பாலும் பக்கங்களிலும் மற்றும் கீழ் பரப்பிலும் காணப்படலாம். ஆனால் மிகவும் அரிதாக முழுமையான வளையங்களும் காணப்படலாம். முதிர்வடைந்த பூனைகள் 30–30.5 இல் (76–77 செ. மீ.) தலை மற்றும் உடல் நீளத்துடன் 13–15.5 அங்குலம் (33–39 செ. மீ.) நீண்ட வாலுடன் 6.6–8.4 கிலோ (14.5–18.5 பவுண்டு) எடையுடன் காணப்படும்.

## பரவலும் வாழிடமும்
மியான்மர், தாய்லாந்து, மலேசியா, கம்போடியா, லாவோஸ், வியட்நாம் மற்றும் சீனாவில் பெரிய புள்ளிகள் கொண்ட புனுகுப்பூனைகள் காணப்படுகின்றன. சீனாவில், கடைசியாக 1998-ல் காணப்பட்டது. இவை கடல் மட்டத்திலிருந்து  உயரத்திற்குக் கீழே காணப்படும் பசுமையான, இலையுதிர் மற்றும் உலர்ந்த *டிப்டெரோகார்ப்* காடுகளில் வாழ்கின்றன. . தாய்லாந்தில், இவை தெற்கே ரானோங் மாகாணம் வரை பல பாதுகாக்கப்பட்ட பகுதிகளில் காணப்படுகின்றன.

## சூழலியல் மற்றும் நடத்தை
வாழிடச் சூழலியல் பெரிய புள்ளிகள் கொண்ட புனுகுப்பூனையின் நடத்தை பற்றிய தரவு இல்லை.

## அச்சுறுத்தல்கள்
பெரிய புள்ளிகள் கொண்ட புனுகுப்பூனை வாழ்விட சீரழிவு, வாழ்விட இழப்பு மற்றும் கண்ணி வெடி மற்றும் நாய்களுடன் வேட்டையாடுதலால் அச்சுறுத்தப்படுகிறது. இதனுடைய எண்ணிக்கை பரவலான பல நாடுகளில் குறைந்து வருவதாகக் கருதப்படுகிறது. குறிப்பாகச் சீனா மற்றும் வியட்நாமில் கணிசமாகக் குறைந்துள்ளது. சீனா மற்றும் வியட்நாமிய சந்தைகளில், இது உணவாக விற்கப்படுகிறது.

## வகைப்பாட்டியல் வரலாறு
போகாக் *வி. மெகாசுபிலா* மற்றும் ''வி. சிவெட்டினாவை'' தனித்தனி சிற்றினங்களாகக் கருதினார். எல்லர்மேன் மற்றும் மோரிசன்-ஸ்காட் *வி* *. சிவெட்டினாவை வி. மெகாசுபிலாவின்* துணையினமாகக் கருதினர்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:புனுகுப்பூனைகள்
சிரோகோரா சூர்யா

***சிரோகோரா சூர்யா*** (*Cirrochroa surya*) என்பது இந்தோமலேய பட்டாம்பூச்சி சிற்றினமாகும். இதனை 1879-ல் பிரடெரிக் மூர் விவரித்தார். இந்தப் பட்டாம்பூச்சி சிற்றினம் நிம்பாலிடே குடும்பத்தில் *சிரோகோரா* பேரினத்தினைச் சார்ந்தது.

## துணைச் சிற்றினங்கள்
* *சிரோகோரா சூர்யா சூர்யா* (பர்மாவில் மத்தியிலிருந்து தெற்கு வரை, மெர்குய் தீவுக்கூட்டம்)
* *சிரோகோரா சூர்யா சையாமென்சிசு* ப்ரூக்சோடுர்பெர் , 1906 (தாய்லாந்து முதல் வடக்கு தீபகற்ப மலேசியா,  இந்தோசீனா)

## மேற்கோள்கள்

பகுப்பு:பட்டாம்பூச்சிகள்
திருமலா ஆல்பா

***திருமலா ஆல்பா*** (*Tirumala alba*) என்பது நிம்பாலிடே குடும்ப பட்டாம்பூச்சி சிற்றினமாகும். இது டேனானிடே உட்குடும்பத்தில் திருமலா பேரினத்தினைச் சார்ந்தது. இந்தப் பட்டாம்பூச்சி சீனாவில் மட்டுமே காணக்கூடிய அகணிய உயிரி ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
2022 மணிப்பூர் சட்டப் பேரவைத் தேர்தல்

**2022 மணிப்பூர் சட்டப் பேரவைத் தேர்தல்** (*2022 Manipur Legislative Assembly elections*) இந்தியாவின் வடகிழக்கில் உள்ள மணிப்பூர் மாநில சட்டமன்றத்தின் 60 உறுப்பினர்களை தேர்ந்தெடுக்க  இரண்டு கட்டங்களாக  28 பிப்ரவரி 2022 மற்றும் 5 மார்ச் 2022 ஆகிய நாட்களில் வாக்குப் பதிவு நடைபெற்றது. வாக்கு எண்ணிகை 10 மார்ச் 2022 அன்று நடைபெந்து.மார்ச் 10, 2022 அன்று முடிவுகள் அறிவிக்கப்பட்டன.

## தேர்தல் அட்டவணை
மணிப்பூர் தேர்தலுக்கான அட்டவணையினை இந்தியத் தேர்தல் ஆணையம் கீழ்கண்டவாறு வடிவமைத்துள்ளது. இந்த தேர்தல் அட்டவணையானது சனவரி 8, 2022 அன்று வெளியிடப்பட்டது.

## தேர்தல் முடிவுகள்
10 மார்ச் 2022 அன்று மொத்தமுள்ள 60 தொகுதிகளுக்கும் வாக்குகள் எண்ணப்பட்டு, முடிவுகள் அறிவிககப்பட்டது. அதில் மணிப்பூர் மாநிலத்தை ஆளும் பாரதிய ஜனதா கட்சி 32 தொகுதிகளிலும், தேசிய மக்கள் கட்சி 7 தொகுதிகளிலும், ஐக்கிய ஜனதா தளம் 6 தொகுதிகளிலும்,  இந்திய தேசிய காங்கிரசு 5 தொகுதிகளிலும், நாகாலாந்து மக்கள் முன்னணி 5 தொகுதிகளிலும், குக்கி மக்கள் கூட்டணி 2 தொகுதிகளிலும்  மற்றும் சுயேட்சைகள் 3 தொகுதிகளிலும் வெற்றி பெற்றுள்ளனர்.

இதன் மூலம் பாரதிய ஜனதா கட்சி ஆட்சியை மீண்டும் தக்கவைத்துக் கொண்டுள்ளது. ந. பீரேன் சிங் இரண்டாவது முறையாக மணிப்பூர் முதலமைச்சராக 21 மார்ச் 2022 அன்று பதவியேற்றார். 

## இதனையும் காண்க
* 2017 மணிப்பூர் சட்டப் பேரவைத் தேர்தல்
* 2022 உத்தரப் பிரதேச சட்டமன்றத் தேர்தல்
* 2022 பஞ்சாப் சட்டமன்றத் தேர்தல்
* 2022 உத்தராகண்ட் சட்டமன்றத் தேர்தல்
* 2022 இந்திய மாநிலங்களின் சட்டமன்றத் தேர்தல்கள்
## மேற்கோள்கள்

பகுப்பு:மணிப்பூர் சட்டப் பேரவைத் தேர்தல்கள்
பகுப்பு:2022 இந்திய மாநிலங்களின் சட்டமன்றத் தேர்தல்கள்
பகுப்பு:2022 இல் இந்தியா
பகுப்பு:2022 தேர்தல்கள்
அப்னா தளம்

**அப்னா தளம்** (**Apna Dal**), இந்தியாவின் உத்தரப் பிரதேச மாநிலத்தில் மட்டும் செயல்படும் அரசியல் கட்சி ஆகும். இதனை 4 நவம்பர் 1995 அன்று நிறுவியவர்  சோனாலால் படேல்  ஆவார். இதன் தற்போதைய தலைவர்  கிருஷ்ண படேல் ஆவார். உத்தரப் பிரதேசத்தின் பூர்வாஞ்சல் பகுதியில் வாழும் குர்மி மக்களின் சமுக, பொருளாதார, கல்வி மேம்பாட்டிற்கு பாடுபடும் இக்க்கட்சி, வாரணாசி, மிர்சாபூர் போன்ற பகுதிகளில் அதிக செல்வாக்குடன் உள்ளது. அப்னா தளம் கட்சியிலிருந்து 2016-ஆம் ஆண்டில்  அப்னா தளம் (சோனேலால்) பிரிந்தது.. 2022 உத்தரப் பிரதேச சட்டமன்றத் தேர்தலில் இக்கட்சி சமாஜ்வாதி கட்சியுடன் கூட்டணி வைத்து போட்டியிடுகிறது.  
## இதனையும் காண்க
* அப்னா தளம் (சோனேலால்)  
* குர்மி மக்கள்
## மேற்கோள்கள்

பகுப்பு:இந்திய அரசியல் கட்சிகள்
பகுப்பு:உத்தரப் பிரதேச அரசியல் கட்சிகள்
ஜெர்டோன் வெள்ளிப்புள்ளி

**ஜெர்டான் வெள்ளிப்புள்ளி** (*போலோரியா ஜெர்டோனி*-*Boloria jerdoni*) என்பது  நிம்பாலிடே பட்டாம்பூச்சி குடும்பத்தினைச் சார்ந்த சிற்றினமாகும். இது மேற்கு இமயமலையில் சித்ரால் முதல் காஷ்மீர் வரையிலும் காணப்படுகிறது.

## மேற்கோள்கள்

பகுப்பு:பட்டாம்பூச்சிகள்
2022 கோவா சட்டப் பேரவைத் தேர்தல்

**2022 கோவா சட்டப் பேரவைத் தேர்தல்** (*2022 Goa Legislative Assembly election*) இந்தியாவின் கோவா மாநிலத்தின் கோவா சட்டமன்றத்தின் 40 உறுப்பினர்களை தேர்ந்தெடுப்பதற்கான தேர்தல் வாக்கு  பதிவு 14 பிப்ரவரி 2022 அன்று ஒரே கட்டமாக நடைபெறுகிறது. வாக்கு எண்ணிக்கை 10 மார்ச் 2022 அன்று நடைபெறுகிறது.வாக்குகள் எண்ணப்பட்டு முடிவுகள் 10 மார்ச் 2022 அன்று அறிவிக்கப்பட்டன.

## பின்னணி
கோவா சட்டப் பேரவையின் பதவிக் காலம் 15 மார்ச் 2022 தேதியுடன் முடிவடைகிறது.  முன்னதாக 2017ஆம் ஆண்டில் கோவா சட்டமன்றத் தேர்தல்  பிப்ரவரி 2017-இல் நடைபெற்றது. தேர்தலில் பாரதிய ஜனதா கட்சி கூட்டணி பெரும்பான்மையான தொகுதிகளை கைப்பற்றி மனோகர் பாரிக்கர் தலைமையில் கோவா அரசு அமைக்கப்பட்டது.

## தேர்தல் அட்டவணை
இந்தியத் தேர்தல் ஆணையம் 8 சனவரி 2022 அன்று ஐந்து மாநில சட்டமன்றத் தேர்தல்களின் தேர்தல் அட்டவணை வெளியிட்டது.

## கட்சிகளும் கூட்டணியும்

### 

### 

### 

### 

### 

### 

## தேர்தல் முடிவுகள்

]

## இதனையும் காண்க
* 2017 கோவா சட்டப் பேரவைத் தேர்தல்
* 2022 உத்தரப் பிரதேச சட்டமன்றத் தேர்தல்
* 2022 பஞ்சாப் சட்டமன்றத் தேர்தல்
* 2022 உத்தராகண்ட் சட்டமன்றத் தேர்தல்
* 2022 மணிப்பூர் சட்டமன்றத் தேர்தல்
*2022 இந்திய மாநிலங்களின் சட்டமன்றத் தேர்தல்கள்

## மேற்கோள்கள்

பகுப்பு:கோவா சட்டப் பேரவைத் தேர்தல்கள்
பகுப்பு:2022 இந்திய மாநிலங்களின் சட்டமன்றத் தேர்தல்கள்
2022 இல் தமிழ்நாடு

**2022 இல் தமிழ்நாடு**, 2022 நாட்காட்டி ஆண்டில் தமிழ்நாட்டில் நிகழ்ந்த முக்கிய நிகழ்வுகள் ஆகும். 

## சனவரி 2022
* 4 சனவரி - 21 பொருட்கள் அடங்கிய சிறப்புப் பொங்கல் பரிசு தொகுப்பை தமிழ்நாடு அரசு, நியாய விலைக்கடைகள் மூலம் குடும்ப அட்டைதாரர்களுக்கு வழங்குகிறது. இந்த பொங்கல் பரிசு வழங்க  31 சன்வரி 2022 முடிய தேதி நீட்டிக்கப்பட்டுள்ளது.

* 7 சனவரி - கொரானா பெருந்தொற்று பரவலை தடுக்க இரவு 10 மணி முதல் காலை 7 மணி வரை இரவு நேர ஊரடங்கு நடைமுறைபடுத்தப்பட்டுள்ளது. மேலும்  வெள்ளி, சனி மற்றும் ஞாயிற்றுக்கிழமைகளில் கோயில், தேவாலயம் மசூதிகளில் பொதுமக்கள் வழிப்பாட்டிற்கு அனுமதி இல்லை. மேலும் மருத்துவமனை, மருந்துக்கடை, செய்தித் தாட்கள், மின்சாரம், பால் விற்பனை, முன்களப் பணியாளர்கள் தவிர பிறர்க்கு ஞாயிற்று கிழமை காலை 6 மணி முதல் மறுநாள் திங்கள் கிழமை காலை 6 மணி வரை முழு அடைப்பு மேற்கொள்ளப்படுகிறது. பொது இடங்களில் கொண்டாடப்படும் அனைத்து வகையான பொங்கல் பண்டிகை விழாக்கள் ரத்து செய்யப்படுகிறது.

## பிப்ரவரி
* 19 பிப்ரவரி - தமிழ்நாட்டில் நகரபுற உள்ளாட்சித் தேர்தல்கள் நடைபெற்றது.

## மார்ச்

## ஏப்ரல்
27 ஏப்ரல் - அதிகாலை மூன்று மணி அளவில் தஞ்சாவூர் களிமேடு கிராமத்தில் நடைபெற்ற தேர்த் திருவிழாவின் போது, தேரின் மீது உயர் அழுத்த மின்சார கம்பி பட்டு 12 பேர் உயரிழந்தனர்.
## மே
* 9 மே - ச. மாரீஸ்வரன் மற்றும் செ. கார்த்திக் ஆகியோர்  தேசிய வளைதடிப் பந்தாட்ட அணியில் விளையாட தேர்வு செய்யப்பட்டனர்.
* 18 மே - இந்திய அரசியலமைப்புச் சட்டப் பிரிவு 142ஐ பயன்படுத்தி இந்திய உச்ச நீதிமன்றம், இராஜீவ் காந்தி படுகொலை வழக்கில் பேரறிவாளனை விடுதலை செய்து தீர்ப்பு வழங்கியது.
## சூலை
* சூலை 28 - சென்னையில்  44 ஆவது சதுரங்க ஒலிம்பியாடு போட்டியை இந்தியப் பிரதமர் நரேந்திர மோதி துவக்கி வைத்தார்.
## அக்டோபர்
* அக்டோபர் 23 - கோயம்புத்தூர் நகரத்தின் உக்கடம் பகுதியில் உள்ள கோட்டை ஈஸ்வரன் கோயில் எதிரில் காரில் இருந்த எரிவாயு உருளை வெடிகுண்டு வெடித்ததில், அதனை ஓட்டி வந்த ஜமேசா முபின் என்பவர் உடல் கருகி இறந்தார்.

## இறப்புகள்
* சனவரி 11 - மதுரை மக்களவைத் தொகுதியின் முன்னாள நாடாளுமன்ற மக்களவை உறுப்பினர் ஏ. ஜி. எஸ். இராம்பாபு கொரோனா தொற்று காரணமாக மருத்துவமனையில் சிகிச்சை பலனின்றி தமது 60-வது அகவையில் மறைந்தார்.
* சனவரி 23 - முதுபெரும் கல்வெட்டு & தொல்லியல் அறிஞர் இரா. நாகசாமி தமது 91-வது அகவையில் மறைந்தார்.
* ஆகத்து 18 -  நெல்லை கண்ணன் தமது 77வது அகவையில் உடல்நலக்குறைவால் காலமானர்.
* அக்டோபர் 10 -  வில்லுப் பாட்டுக் கலைஞர் சுப்பு ஆறுமுகம் தமது 94வது அகவையில் சென்னையில் மறைந்தார்.
* நவம்பர் 20 - திரைப்பட கதை ஆசிரியர் ஆரூர்தாஸ் தமது 91வது அகவையில் சென்னையில் மறைந்தார்.
* நவம்பர் 21 - தமிழறிஞர் ஔவை நடராசன் தமது 87வது அகவையில் சென்னையில் மறைந்தார்.

## மேற்கோள்கள்

பகுப்பு:2022 நிகழ்வுகள்
பகுப்பு:2022 இல் தமிழ்நாடு
பகுப்பு:2022 இல் இந்தியா
2-அசிட்டைல்தயோபீன்

**2-அசிட்டைல்தயோபீன்**  (*2-Acetylthiophene*) என்பது CH3C(O)C4H3S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக  சேர்மமாகும். மஞ்சள் நிறத்தில் ஒரு நீர்மமாக 2-அசிட்டைல்தயோபீன் காணப்படுகிறது. அசிட்டைல்தயோபீனின் இரண்டு சமபகுதியங்களில் ஒன்றான இச்சேர்மம் மிகுந்த பயனுள்ள சேர்மமாகும். தயோபீன்-2-கார்பாக்சிலிக் அமிலம் மற்றும் தயோபீன்-2-அசிட்டிக் அமிலம் ஆகிய இரண்டு சேர்மங்களையும் தயாரிக்க உதவும் ஒரு முன்னோடிச் சேர்மமாக 2-அசிட்டைல்தயோபீன் பயன்படுகிறது. 
## மேற்கோள்கள்


பகுப்பு:தயோபீன்கள்
பகுப்பு:கார்பாக்சிலிக் அமிலங்கள்
நமது எம் ஜி ஆர்

***நமது எம் ஜி ஆர்*** என்பது ஜெ. ஜெயலலிதாவால் அதிமுகவின் அதிகாரப்பூர்வ அச்சு ஊடகமாக 1988 இல் ஆரம்பிக்கப்பட்ட ஒரு நாளிதழ் ஆகும். 1999 இல் காட்சி ஊடகமாக ஜெயா தொலைக்காட்சியை அவர் துவக்கினார். அவரின் மறைவிற்குப் பின்னர், வி. கே. சசிகலாவின் குடும்பத்தின் பிடியில் இருந்த நமது எம்ஜிஆர் நாளிதழையும், ஜெயா தொலைக்காட்சியையும் டி. டி. வி. தினகரன் தன் பொறுப்பில் எடுத்துக் கொண்டார். தற்போது இந்த நாளிதழ் சசிகலாவின் அதிகாரப்பூர்வ நாளிதழாக செயல்படுகிறது. இதனை அடுத்து அதிமுக அரசு மற்றும் கட்சியின் செய்திகளை வெளியிடுவதற்கும் *[[நமது அம்மா (அதிமுக நாளிதழ்)|நமது அம்மா]]* எனும் பெயரில் புதிய நாளிதழும், *நியூஸ் ஜெ* தொலைக்காட்சியும் துவக்கப்பட்டது..

## குறிப்புகள்

பகுப்பு:திராவிட இயக்கத் தமிழ் இதழ்கள்

பகுப்பு:எம். ஜி. ஆர்
பகுப்பு:தமிழக நாளிதழ்கள்
தயோபீன்-2-அசிட்டிக் அமிலம்

**தயோபீன்-2-அசிட்டிக் அமிலம்**  (*Thiophene-2-acetic acid*) என்பது HO2CCH2C4H3S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக  சேர்மமாகும். தயோபீன்-3-அசிட்டிக் அமிலத்துடன் சேர்ந்து தயோபீன்-2-அசிட்டிக் அமிலமும் தயோபீன் அசிட்டிக் அமிலத்தின் இரண்டு சமபகுதி சேர்மங்கங்களாகின்றன. 
## தயாரிப்பு
2-அசிட்டைல் தயோபீனிலிருந்து தயோபீன்-2-அசிட்டிக் அமிலம் தயாரிக்கப்படுகிறது.
## பயன்
செபலோரிடின், செபலோதின் போன்ற  நுண்ணுயிர் எதிர்ப்பு மருந்துகள் தயாரிப்பதற்கான முன்னோடிச் சேர்மமாகப் பயன்படுகிறது. 
## மேற்கோள்கள்


பகுப்பு:தயோபீன்கள்
பகுப்பு:கார்பாக்சிலிக் அமிலங்கள்
எடுவருடு தானியேல் வான் ஊர்ட்டு

**எடுஆர்ட் டேனியல் வான் ஊர்ட்** (*Eduard Daniël van Oort*)(31 அக்டோபர் 1876-ல் பார்னெவெல்ட், கெல்டர்லேண்டில் &ndash; 21 செப்டம்பர் 1933 லைடனில் ) என்பவர் நெதர்லாந்து நாட்டினைச் சார்ந்த பறவையியலாளர் ஆவார்.

ஊர்ட், லைடனில் உள்ள இயற்கை வரலாற்று ரிஜ்க்அருங்காட்சியகத்தில் பறவைச் சேகரிப்பின் பொறுப்பாளராக இருந்தார். 1915-ல் இவர் இந்த அருங்காட்சியகத்தின் இயக்குநராக நியமிக்கப்பட்டார். இவர் இறக்கும் வரை இந்த பதவியிலிருந்தார். இவர் மரினஸ் அட்ரியனஸ் கோயிகோக் (1873-1944) உடன் *தகடுகளுடன், ஆர்னிதோலோஜியா நீர்லாண்டிகா, டி வோகல்ஸ் வான் நெடர்லேண்ட்* (1922-1935) எழுதினார். இந்த தட்டுகள் பின்னர் ஹாரி விதர்பியால் *தி ஹேண்ட்புக் ஆஃப் பிரித்தானிய பேர்ட்ஸ்* (1938-1941) பயன்படுத்த உரிமம் பெற்றன.

இந்தோனேசியப் பல்லி சிற்றினம், *லெபிடோடாக்டைலசு ஊர்தி*, என்பது இவரது நினைவாகப் பெயரிடப்பட்டது.

## மேற்கோள்கள்

## வெளி இணைப்புகள்
*Obituary
*Bayer, Ch. (1933). "In Memoriam E.D. van Oort 1876—1933". *[[Zoologische Mededelingen]], Rijks Museum van Natuurlijke Historie, Leiden* **16**: 263–265. PDF

பகுப்பு:1933 இறப்புகள்
பகுப்பு:1876 பிறப்புகள்
ஆசியம்மாள்

**ஆசியம்மாள்** (*Asiammal*) என்பவர் தூத்துக்குடி மாவட்டம், கொங்கராயக் குறிச்சியில் பிறந்தவர். இந்தியக் காவல் பணிக்கான குரூப்-1 அதிகாரியாக தேர்ச்சி பெற்றவர். இவர், தமிழக உளவுத்துறையில் காவல்துறைத் தலைவராக (ஐஜி) பணி நியமனம் செய்யப்பட்டுள்ள முதல் பெண்மணி ஆவார்.

## படிப்பு
1994 ஆம் ஆண்டு ஆசியம்மாள் அறிவியல் முதுநிலை (எம்.எஸ்சி.) பட்டம் பெற்றார். அண்ணா பல்கலைக்கழகத்திலிருந்து தொழில்நுட்பத்தில் முதுநிலை (எம்.டெக்.) பட்டமும், தங்கப்பதக்கமும் பெற்றவர். இவர் வணிக மேலாண்மை நிர்வாகவியலில் முதுநிலை (எம்.பி.ஏ) பட்டமும் பெற்றவர்.

## மேற்கோள்கள்

பகுப்பு:தமிழ்ப் பெண் காவல்துறை அதிகாரிகள்
சுமத்திரா மரங்கொத்தி

**சுமத்திரா மரங்கொத்தி** (*Sumatran woodpecker*)*(பைகசு டெடெமி)* என்பது பிசிடே பறவை குடும்பத்தினைச் சார்ந்த சிற்றினமாகும். இது முன்னர் சாம்பல்-தலை மரங்கொத்தியின் (பைகசு *கேனசு*) துணையினமாகக் கருதப்பட்டது. ஆனால் 2021-ல் பன்னாட்டுப் பறவைகள் ஆணையத்தினால் தனிச் சிற்றினமாக அறிவிக்கப்பட்டது.

இது சுமத்ராவில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

பகுப்பு:மரங்கொத்திகள்
செதில் வயிற்று மரங்கொத்தி

**செதில் வயிற்று மரங்கொத்தி** (*Scaly-bellied woodpecker*)(*பைகசு இசுகோமேடசு)* என்ற மரங்கொத்தி பிசிடே பறவை குடும்பத்தினைச் சார்ந்த சிற்றினமாகும். இது இந்தியத் துணைக் கண்டத்திலும் இதனைச் சார்ந்த ஆப்கானித்தான், ஈரான், இந்தியா, நேபாளம், பாக்கித்தான் மற்றும் துர்க்மெனிஸ்தான் ஆகிய நாடுகளை ஒட்டிய பகுதிகளில் காணப்படுகிறது.

## வாழிடம்
இதன் இயற்கை வாழிடங்கள் *போரியல்* காடுகள், வெப்பமண்டல காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## விளக்கம்
இந்த மரங்கொத்தியின் மார்பகத்திலிருந்து புணர் புழை வரை தனித்துவமான பெரிய பச்சை நிற செதில்கள்  காணப்படும். இந்த மரங்கொத்தி, செதிள்வயிற்றுப் பச்சைச் சின்ன மரங்கொத்தியைப் போன்றது. ஆனால் பெரியது மற்றும் கோடுகள் இல்லாத தொண்டை மற்றும் மேல் மார்பகத்துடன். கருப்பு முடிகளுடன் வேறுபடுகிறது. ஆணில் உச்சி சிவப்பு நிறத்திலும், பெண்ணில் கருப்பாகவும், பெரிய வெளிறிய அலகுடன் காணப்படும்.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:நேபாளப் பறவைகள்
பகுப்பு:மரங்கொத்திகள்
இலௌரிச்சு தேன்சிட்டு

**லவ்ரிட்ஜ் தேன்சிட்டு** (*Loveridge's sunbird*)*(சின்னைரிசு லவ்ரிட்ஜ்)* என்பது நெக்டாரினிடே பறவை குடும்பத்தினைச் சார்ந்த சிற்றினமாகும். இது தன்சானியாவில் காணப்படும் அகணிய உயிரி ஆகும்.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

இதனுடைய பொதுவான மற்றும் அறிவியற் பெயர் அமெரிக்க ஹெர்பெட்டாலஜிஸ்ட் ஆர்தர் லவ்ரிட்ஜை நினைவுபடுத்துகின்றன.

## மேற்கோள்கள்

## வெளி இணைப்புகள்
* BirdLife Species Factsheet.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:தேன்சிட்டு
மயொட்டே தேன்சிட்டு

**மயோட் தேன்சிட்டு** (*Mayotte sunbird*)(*சின்னைரிசு கோக்வெரெல்லி*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது மயோட்டே மற்றும் கோமரோசு தென்கிழக்கு எல்லையில் காணப்படுகின்றன. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## மேற்கோள்கள்

* BirdLife International 2004.  Nectarinia coquerellii.   2006 IUCN Red List of Threatened Species.   Downloaded on 26 July 2007.

பகுப்பு:தேன்சிட்டு
உசைனிவாலா

**உசைனிவாலா** (**Hussainiwala**) இந்தியாவின் பஞ்சாப்-பாகிஸ்தான் எல்லைப்புறத்தில் அமைந்த கிராமம் ஆகும். இது  பெரோசுபூர் மாவட்டத்தில் சத்லஜ் ஆற்றின் கரையில் உள்ளது.  இதன் மறுகரையில் பாகிஸ்தான் நாட்டின் கந்தா சிங் வாலா கிராமம் உள்ளது. பெரோஸ்பூர் மாவட்டத்தின் நிர்வாகத் தலைமையிடமான பெரோஸ்பூர் நகரத்திலிருந்து 10 கிலோ மீட்டர் தொலைவிலும், அமிர்தசரஸ் நகரத்திற்கு தெற்கே 100 கிலோ மீட்டர் தொலைவிலும் உள்ளது.  இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக  நிறுவப்பட்ட உசைனிவாலா தேசிய தியாகிகள் நினைவிடம் உசைனிவாலா கிராமத்தில் அமைந்துள்ளது.உசைனி வாலாவில் இந்தியா-பாகிஸ்தான் சாலை உள்ளது.

## இதனையும் காண்க
* உசைனிவாலா தேசிய தியாகிகள் நினைவிடம் 
## படக்காட்சியகம்

File:Hussainiwala border 1.jpg
File:Hussainiwala border 2.jpg
File:Hussainiwala border.jpg
File:Hussainiwala border 3.jpg
File:Hussainiwala border 5.jpg
File:Hussainiwala border 6.jpg
File:Hussainiwala border 7.jpg


## இதனையும் காண்க
* கந்தா சிங் வாலா

## மேற்கோள்கள்

பகுப்பு:பஞ்சாப் மாநிலத்திலுள்ள கிராமங்கள்
பெரோஸ்பூர் மாவட்டம்
பகுப்பு:பஞ்சாப் (இந்தியா)
பிரசியோடைமியம்(III) புளோரைடு

**பிரசியோடைமியம்(III)  புளோரைடு** (*Praseodymium(III) fluoride*) என்பது PrF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியத்தின் அதிக நிலைப்புத்தன்மை கொண்ட புளோரைடு உப்பாக இது அறியப்படுகிறது.
## தயாரிப்பு
பிரசியோடைமியம்(III) நைட்ரேட்டுடன் சோடியம் புளோரைடு வினைபுரியும்போது பிரசியோடைமியம்(III)  புளோரைடு ஒரு படிகத் திண்மமமாக உருவாகிறது.:
: Pr(NO3)3 + 3 NaF → 3 NaNO3 + PrF3
## இதையும் காண்க
*பிரசியோடைமியம்(IV) புளோரைடு

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:புளோரைடுகள்
பிரசியோடைமியம்(IV) புளோரைடு

**பிரசியோடைமியம்(IV) புளோரைடு** (*Praseodymium(IV) fluoride*) என்பது PrF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் டெட்ராபுளோரைடு என்ற பெயராலும் இது அழைக்கப்படுகிறது. புளோரின் மற்றும்  |பிரசியோடைமியத்தின் உயர் ஆக்சிசனேற்ற உப்பாக இது அறியப்படுகிறது. இளம் மஞ்சள் நிற படிகங்களாக பிரசியோடைமியம்(IV) புளோரைடு உருவாகிறது. 
## தயாரிப்பு
பிரசியோடைமியம்(IV) ஆக்சைடின் மீது கிரிப்டான் இருபுளோரைடை செலுத்தும்போது   பிரசியோடைமியம்(IV)  புளோரைடு ஒரு படிகத் திண்மமமாக உருவாகிறது.:
::\mathsf{ PrO_2 + 2 KrF_2 \ \xrightarrow{}\ PrF_4 + O_2 + 2 Kr }
சோடியம் அறுபுளோரோபிரசியோடைமேட்டு(IV) சேர்மத்தை நீர்ம ஐதரசன் புளோரைடுடன் 
சேர்த்து வினைபுரியச் செய்தாலும் பிரசியோடைமியம்(IV) புளோரைடு உருவாகிறது:
::\mathsf{ Na_2[PrF_6] + 2 HF \ \xrightarrow{}\ PrF_4\downarrow + 2 NaHF_2 }
## பண்புகள்
இளம் மஞ்சள் நிற படிகங்களாக பிரசியோடைமியம்(IV) புளோரைடு காணப்படுகிறது. யுரேனியம் டெட்ராபுளோரைடு (UF4) போன்ற எதிர்கனசதுரக் கட்டமைப்பில் படிகங்கள் காணப்படுகின்றன.  
வெப்பப்படுத்தும்போது பிரசியோடைமியம்(IV) புளோரைடு சிதைவடைகிறது.
::\mathsf{ 2 PrF_4 \ \xrightarrow{90^oC}\ 2 PrF_3 + F_2 }

நான்கு இணைதிறன் பிரசியோடைமியம் நேர்மின் அயனிகள் காரணமாக (Pr3+ / Pr4+: +3.2 V) அதிக  பிராசோடைமியம்(IV) புளோரைடு நீரில் சிதைந்து ஆக்சிசனை வெளியிடுகிறது.
## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:புளோரைடுகள்
திருவம்பாடி சிவசுந்தர்

**திருவம்பாடி சிவசுந்தர்** (*Thiruvambadi Sivasundar*) (பிறப்பு; சுமார் 1964 - மார்ச் 11, 2018) என்பது இந்தியாவின் கேரளாவில் திருச்சூரில் உள்ள திருவம்பாடி சிறீ கிருஷ்ணன் கோவிலில் வாழ்ந்த ஒரு இந்திய யானையாகும். இதன் அழகின் காரணமாக "அழகிந்தே தம்புரான்" என்றும் "பூரநாயகன்" என்றும் அழைக்கப்பட்டது.

## தொழில்
இந்த யானைக்கு முதலில் **பூக்கோடன் சிவன்** என்று பெயரிடப்பட்டது. இது முன்பு மரத்தொழிற்சாலையில் பணிபுரிந்தது. 2003ல், தொழிலதிபர் சுந்தர் மேனனால் ₹28 இலட்சத்துக்கு வாங்கப்பட்டது. மேனன் அதைத் திருவம்பாடி சிறீ கிருஷ்ணர் கோவிலில் தெய்வத்திற்குக் காணிக்கையாக வழங்கினார்.  அன்று முதல் திருச்சூர் ஒவ்வொரு ஆண்டும் பூரம் திருவிழாவின் போது கோயில் சார்பில் கடவுள் சிலையை சுமந்து வந்தது.

## இறப்பு
இது, மார்ச் 11, 2018 அன்று அதிகாலை 1:30 மணியளவில் இறந்தது. இது தனது வாழ்நாளின் கடைசி 67 நாட்களாக மலச்சிக்கலால், உடல் எடை குறைந்ததன் காரணமாக சிகிச்சை பெற்று வந்தது. 

இதன் இறுதி ஊர்வலத்தில் ஆயிரக்கணக்கானோர் கலந்து கொண்டனர். பின்னர் கேரளாவில் உள்ள கொடநாடுக்கு இதன் உடல் கொண்டு செல்லப்பட்டு தகனம் செய்யப்பட்டது.

## சான்றுகள்

பகுப்பு:குருவாயூர்
பகுப்பு:இந்தியப் பண்பாட்டில் யானைகள்
பகுப்பு:Articles with 'species' microformats
பகுப்பு:இந்தியாவில் தனிப்பட்ட யானைகள்
திருவம்பாடி சிறீ கிருஷ்ணர் கோவில்

**திருவம்பாடி சிறீ கிருஷ்ணர் கோயில்** (*Thiruvambadi Sri Krishna Temple*) என்பதுஇந்தியாவின் கேரளாவில் உள்ள திருச்சூர் நகரில் உள்ள ஒரு இந்துக் கோயிலாகும். இந்த கோவிலின் முக்கிய தெய்வங்கள் குழந்தை வடிவில் கிருட்டிணன், பத்திரகாளி தேவியுமாவர். இங்கு இருவருக்கும் சமமான முக்கியத்துவம் உள்ளது. பிள்ளையார், சாஸ்தா, பிரம்மராட்சர்கள் ஆகியோருக்கு உப சன்னதிகள் உள்ளன. மேலும் கோயிலுக்குப் பின்னால் பிள்ளையாருக்கு ஒரு உபகோயில் உள்ளது. கேரளாவின் மிகப்பெரிய உள்ளூர் திருவிழாவான திருச்சூர் பூரத்தில் பங்கேற்கும் இரண்டு போட்டி குழுக்களில் இந்த கோவிலும் ஒன்றாகும். பகவத் கீதை பாராயணம் கோவிலை உயிர்ப்பிக்கிறது. தேவஸ்வம் மக்களுக்கு தினமும் மதிய உணவு இலவசமாக வழங்குகிறது.

வேட்டியும், புடவையும் மட்டுமே அணிந்து செல்ல வேண்டும். நவீன ஆடைகள் அனுமதிக்கப்படுவதில்லை.

## இதனையும் பார்க்கவும்
* கோழிக்கோட்டில் உள்ள திருவம்பாடி
* திருவம்பாடி சிவசுந்தர்

## சான்றுகள்

## வெளி இணைப்புகள்

* 

பகுப்பு:திருச்சூர் மாவட்டத்திலுள்ள கிருஷ்ணர் கோயில்கள்
தாமனும், பித்தியாசும்

**தாமனின்** கதை (*Damon* (; , gen. Δάμωνος) மற்றும் **Pythias** (; 
அல்லது
; அல்லது **Phintias**, ) என்பது பண்டைய கிரேக்க வரலாற்று எழுத்துகளில் உள்ள ஒரு தொன்மக்கதையாகும். இது நட்பின் மேன்மையை விளக்குகிறது. சிரக்கூசாவின் சர்வாதிகாரியான தியோனீசியசுக்கு எதிராக சதி செய்ததாக பித்தியாசு மீது குற்றம் சாட்டப்படுகிறது. பித்தியாசு தனது கடமைகள் சிலவற்றை முடித்துவர அனுமதிக்குமாறு தியோனீசியசைக் கோருகிறார். பிதியாசின் நண்பனான தாமன் பிணைக் கைதியாக இருக்க வேண்டும் என்ற நிபந்தனையின் பேரில் தியோனீசியசு அதற்கு ஒப்புக்கொள்கிறார். அதன்படி பித்தியாசு திரும்பி வராவிட்டால், அவருக்குப் பதிலாக தாமன் தூக்கிலிடப்பட வேண்டும் என்பதாகும். சரியான நேரத்தில் பித்தியாசு திரும்பி வருகிறார். அவர்களின் நட்பில் உள்ள அன்பையும் நம்பிக்கையையும் கண்டு வியந்த தியோனிசியசு அவர்கள் இருவரையும் விடுவிக்கிறார்.

## கிரேக்க தொன்மக்கதை
thumb|தாமனும், பிதியாசும்
அரிஸ்டோக்செனஸ் கூற்றின்படி, பித்தியாசு மற்றும் அவரது நண்பர் தாமன், மற்றும் பலர் மெய்யியலாளர் பிதாகரசை பின்பற்றுபவர்கள், கொடுங்கோலன் முதலாம் தியோனீசியசின் ஆட்சியின் போது சைராகசுக்கு பயணம் செய்தனர்.  சர்வாதிகாரிக்கு எதிராக பித்தியாசு சதி செய்ததாக குற்றம் சாட்டப்பட்டு மரண தண்டனை விதிக்கப்படுகிறது.

தனக்கு விதிக்கபட்ட தண்டனையை ஏற்றுக்கொண்ட பித்தியாசு,  தனது குடும்பத்தினரைச் சந்தித்து, குடும்ப காரியங்கள் சிலவற்றை ஒழுங்கு படுத்திவிட்டு விடைபெற்று வர கடைசியாக ஒருமுறை வீட்டிற்குத் சென்றுவர அனுமதிக்க வேண்டும் என்று மன்னரைக் கேட்டுக் கொண்டார். தான் முட்டாளாக விரும்பாத மன்னர் அதற்கு மறுத்துவிட்டார். பித்தியாசை விடுவித்தால், தப்பி ஓடிவிடுவார், திரும்பி வரமாட்டார் என்று அவர் கருதினார். பித்தியாசு வரும்வரை அவருக்கு பதிலாக தன்னை பணயக்கைதியாக்கிக்கொள்ள தாமன்  ஒப்புக்கொண்டார்.  குறிப்பிட்ட நேரத்திற்குள் பித்தியாசு திரும்பவில்லை என்றால், தாமன் அவருக்குப் பதிலாக தூக்கிலிடப்படுவார் என்று மன்னர் கூறினார். இதற்கு தாமன் ஒப்புக்கொண்டார். அதன்பிறகு பித்தியாசு விடுவிக்கப்பட்டார்.

பித்தியாசு திரும்பி வரமாட்டார் என்று தியோனீசியசு உறுதியாக நம்பினார். மேலும் பித்தியாசு திரும்பி வருவதாக உறுதியளித்த நாள் வந்தது விட்டது. தாமனுக்கு மரணதண்டனை நிறைவேற்ற மன்னர் கட்டளையிட்டார். ஆனால் மரணதண்டனை நிறைவேற்றுபவர் தாமனைக் கொல்லப் போகும் நேரத்தில், பித்தியாசு வந்துவிடுகிறார்.

தாமதத்திற்கு தனது நண்பரிடம் மன்னிப்புக் கேட்டார். சைராகசுக்குத் திரும்பும் வழியில், கடற்கொள்ளையர்கள் தனது கப்பலைக் கைப்பற்றி இவரைக் கப்பலில் இருந்து தூக்கி எறிந்தனர். ஆனால் இவர் கரைக்கு நீந்திச் வந்து, சீராகுசுக்கு  சரியான நேரத்தில் விரைவாகத் திரும்பி வந்து  தன் நண்பனை காப்பாற்றினார்.

இவர்களின் நட்பைக் கண்டு வியந்து, மகிழ்ச்சியடைந்த தியோனீசியசு இருவரையும் மன்னித்தார். மேலும் சர்வாதிகாரி அவர்களின் நட்பை வியந்து அவர்களின் மூன்றாவது நண்பராக மாற விரும்பினார். ஆனால் அது மறுக்கப்பட்டது என்றும் கூறப்படுகிறது.

மற்றொரு பதிப்பு இது மன்னர் மற்றும் அவரது பிரபுக்களால் செய்யப்பட்ட திட்டமிடப்பட்ட சோதனை என்று கூறுகிறது. பித்தகோரியர்கள் தார்மீக வலிமை மற்றும் மேன்மைக்கு பெயர் பெற்றவர்கள், ஆனால்  சிரக்கூசா அரசவையில் இருந்த சிலர் இந்த கூற்றை தவறானது என்று வாதிட்டனர். மற்றவர்கள் உடன்படவில்லை, எனவே அவர்கள் அரசனுடன் சேர்ந்து  ஒரு சோதனை செய்ய திட்டம் வகுத்தனர். இரண்டு பித்தகோரியன்கள் நெருக்கடியின்போது அந்த நற்பெயருக்கு ஏற்றவாறு வாழ்வார்களா என்பதைக் கண்டறிய செய்யப்பட்ட சோதனை இது எனவும் கூறப்படுகிறது.

## குறிப்புகள்

பகுப்பு:கிரேக்கத் தொன்மவியல்
பகுப்பு:கிமு 4 ஆம் நூற்றாண்டு மெய்யியலாளர்கள்
சரோன்தாசு

வலது|thumb| 1787 ஆண்டைச் சேர்ந்த பிரெஞ்ச் விளக்கப்படம் சரோன்தாசின் தற்கொலையை சித்தரிக்கிறது, டியோடோரஸ் சிகுலஸ் விவரிப்படின்படி
**சரோந்தசு** (*Charondas* ) என்பவர்  சிசிலி தீவின் கேடானியாவின் புகழ்பெற்ற சட்டமியற்றியவர் ஆவார். இவர் எப்போது வாழ்ந்தார் என்பது நிச்சயமற்றது; சிலர் இவரை பித்தகோரசின்  (கி.மு. c. 580&nbsp;– கிமு 504) மாணவர் என்று அடையாளப்படுத்துகின்றனர். ஆனால் இவர் ரெஜியத்தின் அனாக்சிலசுக்கு (கிமு 494 – 476) முன்பு வாழ்ந்தார் என்று கூறலாம், ஏனெனில் இவருடைய சட்டங்கள் ரெஜியன்களின் பயன்பாட்டில் இருந்தன. அனாக்சிலாசால் அவை ஒழிக்கப்பட்டன.  இவரது சட்டங்கள், முதலில் உரைநடையில் எழுதப்பட்டன. அவை சிசிலி மற்றும் இத்தாலியில் உள்ள மற்ற கால்சிடிக் குடியேற்றங்களில் ஏற்றுக்கொள்ளப்பட்டது.

அரிஸ்டாட்டிலின் கூற்றுப்படி, இந்தச் சட்டங்களில் சரோன்தாசு பொய்ச் சாட்சியத்துக்கான நடவடிக்கைகளை அறிமுகப்படுத்தினார் என்பதைத் தவிர வேறு எதுவும் இல்லை, ஆனால் அவை உருவாக்கப்பட்ட துல்லியத்தைப் பற்றி அவர் உயர்வாகப் பேசுகிறார்.  சரோன்தாசு தனது சொந்த சட்டத்தை அவசரத்தில் மீறி வாள் அணிந்து பொது அவையில் நுழைந்ததால் தன்னைத்தானே கொன்று தற்கொலை செய்து கொண்டார். இதே போன்ற கதை சைராகுஸ் மற்றும் ஜாலூக்கசு போன்றோரின் கதைகளிலும் சொல்லப்படுகிறது.  

## குறிப்புகள்

பகுப்பு:பண்டைய கிரேக்க நபர்கள்
புளுட்டோனியம் பாசுபைடு

**புளுட்டோனியம் பாசுபைடு** (*Plutonium phosphide*) PuP  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும்  பாசுபரசும் சேர்ந்து இச்சேர்மம் உருவாகிறது.
## தயாரிப்பு முறை
தூளாக்கப்பட்ட புளுட்டோனியத்துடன் மிகையளவு பாசுபரசை சேர்த்து வினைபுரியச் செய்து தொடர்ந்து வினைபுரியாத பாசுபரசை காய்ச்சி வடித்தால் புளுட்டோனியம் பாசுபைடு கிடைக்கிறது.:
::Pu + P -> PuP
பாசுபீனை சூடுபடுத்தப்பட்ட புளுட்டோனியம் ஐதரைடு மீது செலுத்தினாலும் புளுட்டோனியம் பாசுபைடு கிடைக்கிறது.
::PuH3 + PH3 -> PuP + 3H2
## இயற்பியல் பண்புகள்
Fm3m என்ற இடக்குழுவில் a = 0.5660 nm, Z = 4, என்ற அலகு அளபுருக்களுடன் சோடியம் குளோரைடு வகை கட்டமைப்பில் புளுட்டோனியம் பாசுபைடு கனசதுர வடிவத்தில் கருப்பு நிற படிகங்களாக உருவாகிறது.

## மேற்கோள்கள்

பகுப்பு:புளுட்டோனியம்(III) சேர்மங்கள்
பகுப்பு:பாசுபைடுகள்
பகுப்பு:பாறை உப்பு படிகக் கட்டமைப்பு
கந்தா சிங் வாலா

**கந்தா சிங் வாலா** *(Ganda Singh Wala)*  பாகிஸ்தான் நாட்டின் பஞ்சாப் மாநிலத்தைச் சேர்ந்த கசூர் மாவட்டத்தின் கிழக்குப் பகுதியில், இந்திய எல்லையை ஒட்டியுள்ள சிற்றூர் ஆகும். இது சத்லஜ் ஆற்றின் மேற்குக் கரையில் உள்ளது. கிழக்குக் கரையில் இந்தியாவைச் சேர்ந்த உசைனிவாலா என்னும் சிற்றூர் உள்ளது.  கந்தா சிங் வாலாவில் உள்ள பாகிஸ்தான்  எல்லைச்சாவடியில் நாள்தோறும் மாலையில் தேசியக் கொடி இறக்கும் நிகழ்ச்சி நடைபெறுகிறது.  இது லாகூரிலிருந்து 45 நிமிட பயணத் தொலைவில் உள்ளது. 
## இதனையும் காண்க
* உசைனிவாலா
* உசைனிவாலா தேசிய தியாகிகள் நினைவிடம்

## மேற்கோள்கள்

## வெளி இணைப்புகள்
* Ceremony at the Ganda Singh Wala India-Pakistan border

பகுப்பு:பஞ்சாப் (பாகிஸ்தான்)
லோக் இன்சாப் கட்சி

**லோக் இன்சாப் கட்சி** (**Lok Insaaf Party** (தமிழாக்கம்:மக்கள் நீதிக்கட்சி), இந்த பஞ்சாப் மாநிலக் கட்சியை 2016-ஆம் ஆண்டில் சிமர்ஜித் சிங் பைன்ஸ் ஆவார்.  இதன் செயல் தலைவர் பல்விந்தர் சிங்  பைன்ஸ் ஆவார்.

2017 பஞ்சாப் சட்டம்னறத் தேர்தலில் லோக் இன்சாப் கட்சி, ஆம் ஆத்மி கட்சியுடன் கூட்டணி சேர்ந்து 5 தொகுதிகளில் போட்டியிட்டு,ஆதம் நகர் மற்றும் லூதியானா ஆகிய இரண்டு சட்டமன்றத் தொகுதிகளைக் கைப்பற்றியது.போட்டியிட்ட ஐந்து தொகுதிகளில் இக்க்கட்சி 26.46% வாக்குகள் பெற்றது

2019 நாடாளுமன்ற மக்களவைத் தேர்தலில் லோக் இன்சாப் கட்சி 3 இடங்களில் போட்டியிட்டு அனைத்திலும் தோல்வியை சந்தித்தது. 

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:பஞ்சாப் (இந்தியா) அரசியல் கட்சிகள்
பெர்க்கிலியம்(III) நைட்ரேட்டு

**பெர்க்கிலியம்(III) நைட்ரேட்டு** (*Berkelium(III) nitrate*) Bk(NO3)3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொதுவாக Bk(NO3)3·4H2O என்ற வாய்ப்பாட்டைக் கொண்ட நீரேற்றாகவே இச்சேர்மம் உருவாகிறது. இளம் பச்சை நிறத்தில் ஒரு திண்மமாக இந்நீரேற்று காணப்படுகிறது. 450 பாகை செல்சியசு வெப்பநிலைக்கு சூடுபடுத்தினால் பெர்க்கிலியம்(III) நைட்ரேட்டு சிதைவடைந்து பெர்க்கிலியம்(IV) ஆக்சைடாக மாறுகிறது.

## தயாரிப்பு முறை
பெர்க்கிலியம் உலோகம் அல்லது பெர்க்கிலியம் ஐதராக்சைடுடன் நைட்ரிக் அமிலத்தைச் சேர்த்து வினைப்படுத்தினால் பெர்க்கிலியம்(III) நைட்ரேட்டு உருவாகிறது.
 
## பயன்கள்
வர்த்தகப் பயன்கள் ஏதுமில்லை என்றாலும் டென்னிசின் தனிமத்தை தயாரிக்க பயன்படுகிறது. நீரிய பெர்க்கிலியம்(III) நைட்ரேட்டை தைட்டானியம் மென்தகட்டின் மீது பூசி கால்சியம்-48 அணுக்களால் மோதச் செய்தால் டென்னிசின் உருவாகிறது.
 
## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:நைட்ரேட்டுகள்